Decret de decorare semnat de Președintele României, domnul Klaus Iohannis

23 februarie 2016

Preşedintele României, domnul Klaus Iohannis, a semnat marți, 23 februarie a.c., decretul de decorare a domnului profesor Yehuda Bauer, președinte onorific al Alianței Internaționale pentru Memoria Holocaustului.

Astfel, în semn de înaltă apreciere și recunoaștere pentru contribuția personală semnificativă în cercetarea fenomenului Holocaustului, al cărui scop este păstrarea vie a acestei tragedii pe care omenirea nu trebuie să o mai cunoască, precum și pentru rodnica și prodigioasa colaborare pe care o are cu țara noastră, Președintele României, domnul Klaus Iohannis, a conferit Ordinul Național „Pentru Merit” în grad de Mare Ofițer, domnului profesor Yehuda Bauer, președinte onorific al Alianței Internaționale pentru Memoria Holocaustului.

Decorarea a fost făcută la propunerea Ministrului Afacerilor Externe, domnul Lazăr Comănescu.